[{"text_idx": "#000001", "text": "Kas tead juba, et Umami Tallinna pood kolib alates 19. maist uuele Balti Jaama Turule? Ootame teid ku\u0308lla. Avamise puhul: *Esimesed 3 pa\u0308eva kogu poe kaubale -15% allahindlust!*Esimesed 100 ostjat saavad kingituseks suure paki Goji mu\u0308slit vo\u0303i Superviljade mu\u0308slit (va\u0308a\u0308rtus 5,5 eur)! (al 10 eur ostude puhul)*Avamispa\u0308eval avame oma vu\u0308rtside varaaida uksed ja iga huviline saab maitsta, nuusutada ja proovida 30 erinevat haruldast vu\u0308rtsi ja pipart! Korjatud kogu maailmast alustades Amazonase vihmametsadest ja Nepaali ma\u0308gedest kuni Indoneesia saarteni va\u0308lja!"}, {"text_idx": "#000002", "text": "Lisaks saab proovida po\u0303nevaid sna\u0308kke ja maiustusi kogu maailmast \u2013 tule proovi vu\u0308rtsikaid vetika ts\u030cipse, la\u0308a\u0308tse kro\u0303pse, kuivatatud mangot, kuulsaid Pocky pulkasid, krevetikro\u0303pse, jahubanaani ts\u030cipse, goji marju, bikaji bhujat Indiast ja palju muud!Populaarsemad retseptid saad tasuta koju kaasa!"}, {"text_idx": "#000005", "text": "Mida hakkate Balti Jaama Turul pakkuma?"}, {"text_idx": "#000006", "text": "Umami pood su\u0308ndis armastusest toidu ja po\u0303nevate maitsete vastu. See on mo\u0303eldud ko\u0303igile, kellele toit ei ole pelgalt ko\u0303huta\u0308ide, vaid vo\u0303imalus kogeda midagi uut, saada elamusi ja teha head nii kehale kui vaimule, viia oma kodus ellu ko\u0303ik po\u0303nevatel reisidel proovitud parimad retseptid ning jagada neid ka oma so\u0303prade ning kodustega. Meilt leiad maailma maitsed, vu\u0308rtsid, u\u0308rdid, tervise- ja gurmeetooted, millest kodumaises kaubanduses ko\u0303ige enam puudus on. Valime iga toote tuhandete hulgast va\u0308lja, testime, katsetame ja anname soovitusi. Et eksootilised elamused vaid toiduga ei piirduks, siis pakume ka looduskosmeetikat, mis po\u0303hineb iidsetel rahvatarkustel ja taimede raviomadustel ning teemakohastele laudadele no\u0308 i peale punkti panemiseks toiduno\u0303usid ja muid maailma ko\u0308o\u0308kidele omaseid vidinaid.Meie valikus on praeguseks 1321 toodet ja anname endast parima, et u\u0308kski retsept ei ja\u0308a\u0308ks ellu viimata koostisosade puudumise to\u0303ttu! Alates lugematutest aromaatsetest vu\u0308rtsidest (oled Sa proovinud Amazoni vihmametsadest pa\u0308rit tonkauba vo\u0303i Sichuani ko\u0308o\u0308gi kuulsat tuimestavat pipart?), kuulsatest eri ko\u0308o\u0308kide vu\u0308rtsisegudest (kas Su legendaarsest lamba taginest on puudu vaid Maroko raz el hanout vu\u0308rtsisegu?), maitserohketest kastmetest (unagi kaste Jaapanist vo\u0303i nars\u030carab Gruusiast?), o\u0303lidest ja a\u0308a\u0308dikatest (on Su gorgonzola-risottole vaja tilgakest pistaatsiao\u0303li vo\u0303i soovid teha tervistavat musta riisi a\u0308a\u0308dika jooki?), ko\u0303igest vajalikust ku\u0308psetajatele (kas Sulle meeldib katsetada mandli-, sarapuu-, Kreeka pa\u0308hkli, kookose-, maisi-, riisi-, tapioki vo\u0303i pistaatsiajahuga? soovid kaunistada oma koogid kulla vo\u0303i pa\u0308rlitega?), tervisefa\u0308nnidele vajalikust (kas Su perel kulub kilode viisi soodsaid chia seemneid ja kookoso\u0303li vo\u0303i valid suhkru asemel kalorivaba stevia, mis ja\u0308tab laste hambad terveks?) kuni po\u0303nevate nuudlite (kas teadsid, et on olemas 0-kalori ehk shirataki nuudlid? vo\u0303i soovid valmistada autentseid udon, ramen vo\u0303i soba kausse?), eriliste riiside (oled Sa kunagi mo\u0303elnud, miks musta kleepuvat riisi nimetatakse ka Keelatud riisiks?), maitserohkete sna\u0308kkide (tutvustaks oma lastele vo\u0303i so\u0303pradele uusi maitseid ja tervislikumaid sna\u0308kke? Nagu vetikats\u030cipsid, krevetikro\u0303psud, kuivatatud mangod s\u030cokolaadis, mochi pallid...), iidsete traditsiooniiliste teede (populaarse Jaapani matcha tee tervislikkus on nu\u0308u\u0308dseks juba teada-tuntud, aga teeso\u0303pradele meeldib Umamist ka Hiina pu erh vo\u0303i suitsune lapsang souchong) ja tervislike karastusjookideni va\u0308lja (kookosveed, aloe vera joogid ja erinevad ja\u0308a\u0308teed on juba kohal, aga peagi on meile saabumas ka to\u0303usev ta\u0308ht tervisejookide taevas ehk kombucha) jne."}, {"text_idx": "#000010", "text": "Meile tundub, et pole paremat kohta Umamile ja ko\u0303igile meie u\u0308le maailma kokku kogutud maitsetele, kui to\u0303eline hea toidu meka Balti Jaama Turg."}, {"text_idx": "#000011", "text": "Miks on Teie pood ko\u0303ige a\u0308gedam sellel turul? \ud83d\ude42"}, {"text_idx": "#000012", "text": "Umami vo\u0303imaldab toiduso\u0303bral autentselt oma kodus lo\u0303pule viia erinevate maailma ko\u0308o\u0308kide retseptid, olgu siis tegu Prantsuse makroonide, Tai tom yum supi, Hiina kung pao kanaga, Jaapani tummise ramen, Maroko tagine , Mehhiko tortillade vo\u0303i Liibanoni falafelidega, meilt leiab vajalikud maitseained, kuivained, marinaadid ja kastmed. Ja see u\u0308he hea turu eesma\u0308rk ju just ongi! \ud83d\ude42"}, {"text_idx": "#000018", "text": "Tere, mina olen Juta! Siin blogis jagan Sinuga ko\u0303ike po\u0303nevat ja maitsvat, mida maailmal pakkuda on! Retseptid, toidu- ja reisijutud, po\u0303nevad elamused ja palju maitsvat!"}, {"text_idx": "#000019", "text": "Teekond po\u0303nevate maitseteni \u2013 Umami x Blendtec\n26 lihtsat ideed, mida teha granaato\u0303una melassiga"}]